Source: http://docplayer.fi/1900202-Seppo-lamppu-t-mi-savonlinnan-oravin-rantaasemakaavoitukseen-luontoselvitys-2012.html
Timestamp: 2017-09-22 01:07:05+00:00
Document Index: 15941226

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Seppo Lamppu t:mi. Savonlinnan Oravin rantaasemakaavoitukseen. luontoselvitys PDF
Download "Seppo Lamppu t:mi. Savonlinnan Oravin rantaasemakaavoitukseen. luontoselvitys 2012"
1 Seppo Lamppu t:mi Savonlinnan Oravin rantaasemakaavoitukseen liittyvä luontoselvitys 2012 Petri Parkko
2 1. Taustoja DI Seppo Lamppu tilasi luontoselvityksen Oravin ranta-asemakaavan laadintaa varten Luontoselvitys Kotkansiiveltä Kaavoitettaviksi suunnitellut alueet, Alustava rantaasemakaava-alue, Kaupan alue ja Oken maat, ovat rajattu karttaan 1. Kaava-alueelta tarvittiin suunnittelun pohjaksi tiedot EU:n luontodirektiivin liitteen IV (a) eliölajien, erityisesti liitooravan Pteromys volans ja lepakkojen, esiintymistä sekä uhanalaislajistosta, linnustosta ja arvokkaista elinympäristöistä. Kartta 1. Kaavoitettaviksi aiotut kolme aluetta ovat rajattu karttaan. 2
3 2. Tutkimusmenetelmät ja aineisto Luontokartoittaja (eat) Petri Parkko teki ensimmäisen maastokäynnin Oraviin Liito-oravan (Dir IV, VU) ulostepapanat olisivat olleet hyvin havaittavissa, sillä haapojen ja kuusten tyvet olivat vielä lähes kasvittomia. Papanat ovat keväällä siitepölypitoisen ruuan keltaisiksi värjäämiä, mikä helpottaa niiden löytymistä. Suosittujen ruokailu- ja suojapuiden alle voi kertyä talven aikana röykkiöittäin papanoita. Suunnitellut kaava-alueet kierrettiin kokonaan jalkaisin läpi tutkien suurempien haapojen ja kuusten tyvet liito-oravan ulostepapanoiden löytämiseksi. Samalla havainnoitiin ja merkittiin ylös suunniteltujen kaavaalueiden lintujen reviirejä, arvioitiin uhanalaislajiston ja direktiivilajien esiintymisen todennäköisyyttä sekä arvokkaita elinympäristöjä (luonnonsuojelulain, metsälain ja vesilain sekä muut arvokkaat elinympäristöt ja uhanalaiset luontotyypit). Toinen maastokäynti ja lepakkokuuntelu tehtiin , jolloin maastotöissä avusti savonlinnalainen luontokartoittajaksi opiskeleva Ulla Muukkonen. Käynnillä havainnoitiin suunnittelualueiden kasvillisuutta ja linnustoa sekä tehtiin lepakkoselvitys detektorikuunteluna. Detektori on laite, joka muuttaa lepakkojen kaikuluotausäänet korvin kuultaviksi. Eri lepakkolajit käyttävät eri taajuuksia luodatessaan, jolloin ne voidaan määrittää lajilleen tai suvulleen. Käytännössä viiksisiippaa Myotis mystacinus ja isoviiksisiippaa M. brandtii ei saada määritettyä kaikuluotaustaajuuden perusteella, mutta tässä raportissa käytetään lajiparista nimitystä viiksisiippa. Kolmen kaava-alueen potentiaaliset lepakkoalueet, polut ja tiet, talojen pihapiirit, metsän reunat ja rannat, käveltiin läpi detektori päälle kytkettynä. Laitteen taajuutta vaihdeltiin KHz välillä niin, että eri taajuuksilla luotaavat lepakkolajit olisivat tulleet havaituiksi. Yö oli niin valoisa, että saalistavat lepakot olisivat myös näkyneet. Säätila kuunteluyönä: + 14 C, pilvisyys 6/8, kohtalaista tuulta. Tuulisuus saattoi vaikuttaa heikentävästi lepakkojen saalisteluaktiivisuuteen, sillä alueella havaittiin vain yksi pohjanlepakko Epithecus nilssoni. Koska Oravin alue vaikutti hyvältä lepakkoalueelta, päätettiin tehdä toinen kuuntelukerta elokuussa hyvissä olosuhteissa. Toinen kuuntelu tehtiin klo , jolloin yö oli lämmin (+ 17 C + 15 C) ja tyyni. Kaikkien kolmen kaava-alueen potentiaaliset lepakkokohteet kuljettiin jalkaisin 3
4 läpi, pysähdellen pitemmäksi aikaa oletetuille lepakkojen saalistelupaikoille: rantaviivassa oleviin poukamiin, laiturialueelle ja omakotitalojen väleissä oleville pienille kujille. Tutkimusmenetelmät olivat samoja kuin aiemmalla kuuntelukerralla. Toisella kuuntelukerralla maastotöissä avustivat metsätalousinsinööri Niina Rinne ja Kati Sinkkonen. Petri Parkko vastasi luontoselvityksen raportoinnista. Eliölajien uhanalaisuus raportissa on uusimman uhanalaisluokituksen (Rassi ym. 2010) mukainen. Peruskarttapohja karttaan 2 on saatu Maanmittauslaitoksen avoimen tietoaineiston lisenssillä (versio ): Tekstissä käytetyt lyhenteet: Dir IV = EU:n luontodirektiivin IV- liitteen eliölaji, VU = uhanalaisuudeltaan vaarantunut, NT = uhanalaisluokitukseltaan silmälläpidettävä. 3. Alustavan ranta-asemakaava-alueen yleiskuvaus Kooltaan 14 hehtaarin alueella on varttuneempaa metsää vain aivan eteläisessä osassa, Puistoniemessä, sekä alueen luoteisosassa. Alueesta yli puolet on voimakkaasti rakennettua, joten merkittävien luontoarvojen esiintymisen todennäköisyys on alueella saalistavia lepakkoja lukuun ottamatta pieni. Metsät ovat olleet metsätalouskäytössä, eikä niistä löydy luonnontilaisia tai luonnontilaisen kaltaisia osia. Ranta-alueella sijaitsee kesäaikaan hyvin vilkas venesatama (kuva 1), jonka tuntumasta löytyy erilaisia ravintola- ja matkailupalveluja. Kuva 1 (vas). Näkymä sillalta Oravin venesatamaan. Kuva 2 (oik). Kaupan alueen rantaa sillalta kuvattuna. Oravi Petri Parkko 4
5 Tien rajaaman eteläisen osan rakennusten tuntumassa kasvaa istutettuja suuria metsälehmuksia ja kanavan varteen on istutettu puistolehmusrivi. Lehmuksista on tullut paljon taimia harvennettuun mäntyvaltaiseen kärkiosan metsään (kuva 3). Lehmusten runsaudesta johtuen alueella saattaa esiintyä lehmuksella eläviä uhanalaisia hyönteislajeja. Kenttäkerroksessa, lehmusten alla, kasvaa runsaasti kieloa. Lähellä päätietä kasvaa useita huomattavan suuria kuusia (kuva 6). Puistoniemen rantavyöhykkeen puustona kasvaa tervaleppiä. Kuva 3. Puistoniemeen johtava tie kulkee mäntyvaltaisen kasvatusmetsän läpi Petri Parkko Luoteisosassa on tiheää varttunutta, kosteapohjaista kuusivaltaista kasvatusmetsää, jonka itäreunassa kasvaa nuorta haapaa. Metsän puustoa harvennettiin kesällä Lepakkojen (Dir IV) ruokailualueet 2012 (kartta 2) Havaintopaikka 1. Pohjanlepakko saalisteli tieuran yllä
6 Havaintopaikka 2. Pysäköintialueen tuntumassa havaittiin yksi ohilentävä viiksisiippa. Havaintopaikka 3. Tieuralla aivan omakotitalon pihapiirissä saalistivat viiksisiippa ja pohjanlepakko Havaintopaikka 4. Mökkitien reunassa havaittiin saalistava pohjanlepakko. Havaintopaikka 5. Rannassa havaittiin useita saalistavia vesisiippoja Myotis daubentonii ja rantaan johtavan tieuran yllä pohjanlepakko. Vesisiipat saalistavat aivan vedenpinnassa lentäviä hyönteisiä. Kuva 4. Elokuun yöt ovat pimeitä, mutta lepakot ovat aktiivisesti liikkeellä. Oravi, kaupan alue Petri Parkko 6
7 Kartta 2. Lepakkojen havaintopaikat 2012 lepakkokuunteluissa. Ahokissankäpälien kasvupaikka on rajattu vihreällä. 7
8 3.2. Alueen linnustosta Puistoniemessä havaittiin kaava-alueen edustalla härkälintu Podiceps grisegena pari. Luodoilla pesi useita pareja kalalokkeja Larus canus. Puistoniemen rannassa pesi rantasipi Actitis hypoleucos (NT), jonka pari soidinteli kanavan reunassa. Puistoniemen metsäisessä osassa pesivät maastokäynnin perusteella talitiainen, hömötiainen, pajulintu, räkättirastas, punakylkirastas, kirjosieppo, vihervarpunen ja peippo. Kaava-alueen luoteisosan kuusikossa pesivät mm. punarinta, peippo, viherpeippo ja punatulkku. Lepakkokuuntelussa alueella havaittiin useita soidinlentoa lentäviä lehtokurppa Scolopax rusticola koiraita. Kaava-alueella havaitut lintulajit ovat metsien ja puistojen peruslajistoa. Kuva 5. (vas). Ahokissankäpälää kanavan varressa. Kuva 6 (oik). Puistoniemessä kasvaa useita suuria kuusia. Oravi Petri Parkko 8
9 3.3. Silmälläpidettävän (NT) putkilokasvilajin kasvupaikka Ahokissankäplän Antennaria dioica kasvupaikka (kartta 2) Puistoniemessä kasvaa ahokissankäpälää (kuva 5) rantavyöhykkeessä pitkin kanavan vartta. Laji kasvaa kuivilla kallioalueilla, kankailla ja kedoilla sekä nykyisin yhä useammin teiden varsilla. Ahokissankäpälä on vielä varsin yleinen Suomessa, mutta se on harvinaistunut Päätelmät ja suositukset EU:n luontodirektiivin IV-liitteen lajit Kevään 2012 tutkimuksissa ei tehty havaintoja liito-oravasta. Alueen luoteisosan varttuneen kuusikon reunassa kasvaa nuoria haapoja, ja metsä voisi olla ainakin liito-oravan ruokailualue. Tämä edellyttäisi elinvoimaista liito-oravakantaa jossakin lähiseudulla ja metsäisiä kulkuyhteyksiä. Rantavyöhykkeessä ei havaittu viitasammakoita Rana arvalis. Ranta on todennäköisesti liian karu lajille, joka suosii reheviä lintuvesiä. Rannat ovat myös enimmäkseen liian karuja liitteen IV (a) sudenkorentolajeille, eikä niiden esiintyminen alueella ole kovin todennäköistä. Kaava-alueen ranta-alueet sekä osin myös rakennettu alue ovat hyvää elinympäristöä lepakoille. Alueella havaittiin 2012 lepakkokuuntelussa vesisiippoja ja pohjanlepakkoja sekä viiksisiippoja. Lepakkojen lisääntymis- ja levähdyspaikat ovat todennäköisesti alueen rakennuksissa ja laiturirakenteissa. Jos alueen rakentamiskantaa aiotaan oleellisesti muuttaa, on syytä tehdä kolmen (3) kuuntelukerran lepakkoselvitys ja selvittää myös luonnonsuojelulain suojelemat lisääntymis- ja levähdyspaikat. Ennen rakennusten tai siltarakenteiden purkamista tulee tutkia, onko niissä lepakkoja. Mieluiten rakennusten purkutyöt tulisi tehdä loppusyksyn ja varhaiskevään välillä. Uhanalaiset ja silmälläpidettävät lajit Alueelta ei löytynyt uhanalaisia lajeja, eikä niiden esiintymisen todennäköisyys ole kovin suuri. Alueelta löytyi yksi silmälläpidettäväksi (NT) luokiteltu putkilokasvilaji ahokissankäpälä, jonka kasvupaikat kanavan reunassa ovat jäämässä muun kasvillisuuden alle, eikä niillä ole suurta merkitystä luonnon monimuotoisuudelle alueella. 9
10 Linnusto Alue ei ole linnustollisesti merkittävä. Linnustollisesti tärkeimmät alueet ovat kaava-alueen eteläpuolella sijaitsevat luodot ja pienet saaret, jotka vaikuttivat rannalta kiikaroituna puustoltaan luonnontilaisilta. Alueella havaittiin yksi silmälläpidettäväksi (NT) luokiteltu lintulaji rantasipi, joka on Saimaan rannoilla varsin yleinen laji. Arvokkaat elinympäristöt Alueella ei esiinny arvokkaita elinympäristöjä, sillä metsät ovat olleet metsätalouskäytössä ja alue on suurelta osin rakennettua. 4. Kaupan alueen yleiskuvaus Kaupan alue (kuva 2) on voimakkaasti rakennettu, joten merkittävien luontoarvojen esiintymisen todennäköisyys on pieni. Pienet pihat ja kapeat kujat vesistön läheisyydessä ovat hyviä lepakkoalueita. Alueen kaakkoisosassa on kitukasvuista mäntyä kasvavia kallioita, joiden yli johtavat kävelypolut. Metsissä ei ole luonnontilaisen kaltaisia osia, vaan ne ovat hoidettuja talousmetsiä. Alueen itäreunassa on lähteikkö, jonka ympäristö on voimakkaasti ojitettu ja lähteeseen on asennettu kaivonrengas. Lähteikön pohjoispuolelle oli tehty edellisenä talvena uusi melko pienialainen hakkuu Lepakkojen (Dir IV) ruokailualueet 2012 (kartta 2) Kaupan alueella havaittiin kuuntelussa kolmea lepakkolajia: pohjanlepakkoa, vesisiippaa ja viiksisiippalajia. Havainnot keskittyivät voimakkaasti rakennetulle rantaalueelle: Havaintopaikka 6. Mäelle johtavalla polulla, lähellä asutusta, saalisteli useita viiksisiippoja. Havaintopaikka 7. Talojen välissä rantaan johtavalla tieuralla saalistivat pohjanlepakko ja viiksisiippa. 10
11 Havaintopaikka 8. Rannassa, laiturialueella, havaittiin useita saalistavia vesisiippoja Alueen linnustosta Alueella lauloi kirjosieppo ja alueen yläpuolella lenteli räystäspääskyjä Delichon urbica. Kylän itäpuolen vanhoja mäntyjä kasvavalla kallioalueella lauloi leppälintu Phoenicurus phoenicurus sekä kallioalueen tuntumassa talitiainen, pajulintu ja peippo Päätelmät ja suositukset EU:n luontodirektiivin IV-liitteen lajit Kevään 2012 tutkimuksissa ei tehty havaintoja liito-oravasta, eikä alueella ole hyvää habitaattia lajille. Alueella havaittiin voimakkaasti rakennetussa osassa ja aivan sen tuntumassa kolmea lepakkolajia, joista vesisiipat saalistivat laiturialueen tuntumassa, viiksisiipat ja pohjanlepakko metsäpolulla ja pienien rantaan johtavien teiden yllä. Lepakkojen lisääntymis- ja levähdyspaikkoja voi olla kylän rakennuksissa. Jos alueen rakentamiskantaa aiotaan oleellisesti muuttaa, on syytä tehdä kolmen (3) kuuntelukerran lepakkoselvitys ja selvittää myös luonnonsuojelulain suojelemat lisääntymis- ja levähdyspaikat. Ennen rakennusten tai siltarakenteiden purkamista tulee tutkia, onko niissä lepakkoja. Mieluiten rakennusten purkutyöt tulisi tehdä loppusyksyn ja varhaiskevään välillä. Uhanalaiset ja silmälläpidettävät lajit Alueelta ei löytynyt uhanalaisia tai silmälläpidettäviä lajeja, eikä niiden esiintymisen todennäköisyys ole kovin suuri. Linnusto Alue ei ole linnustollisesti merkittävä. Arvokkaat elinympäristöt Alueelta ei löytynyt arvokkaiksi elinympäristöiksi luokiteltavia kohteita. Kallioiden kasvillisuus on ulkoilun vuoksi kulunutta eikä puustoa voida pitää luonnontilaisen kaltaisena. Alueen itäreunan lähteikkö olisi ennallistettavissa: ympäröivät ojat tulisi tukkia ja 11
12 kaivonrengas poistaa. Lähteiköt ovat uhanalaisia luontotyyppejä ja niillä elää useita uhanalaisia eliölajeja. 5. Oken maiden yleiskuvaus Alueen eteläinen osa on pelloille istutettua nuorta koivikkoa. Alueella oleva pelto (kuva 7) on ollut edelleen aktiiviviljelyssä, eikä siinä ole ketomaisia osia ja/tai perinnebiotooppeja. Pellon reunasta oli äskettäin hakattu koivuja ja haapoja. Alueen pohjoisosassa kasvaa kuusivaltaista varttunutta kasvatusmetsää. Sähkölinjan kohdalla kasvillisuus on kosteuden ja valoisuuden takia ympäristöään selvästi rehevämpää. Pellon ja kuusikon välissä on ruskeavetinen kaivettu lampi, jonka läpi virtaa vettä. Kuva 7. Oken maiden itäreunassa on pitkänomainen viljelyssä oleva pelto. Oravi Petri Parkko 5.1. Alueen linnustosta Oken alue on linnustollisesti tutkituista alueista monipuolisin: maastokäynnillä tehtiin pesimiseen viittaavia havaintoja seuraavista lajeista: talitiainen, metsäkirvinen, 12
13 punakylkirastas, räkättirastas, mustarastas ja laulurastas, hippiäinen, punarinta, hernekerttu, rautiainen, vihervarpunen ja peippo. Havaitut lajit ovat yleisiä Etelä-Suomen metsien ja puistojen lajeja. Kaivetussa altaassa ui neljä telkän Bucephala clangula poikasta Päätelmät ja suositukset EU:n luontodirektiivin IV-liitteen lajit Kevään 2012 tutkimuksissa ei tehty havaintoja liito-oravasta, eikä alueella ole hyvää habitaattia lajille. Alueella ei havaittu lepakkoja kesän 2012 kahdella kuuntelukerralla. Uhanalaiset ja silmälläpidettävät lajit Alueelta ei löytynyt uhanalaisia tai silmälläpidettäviä lajeja, eikä niiden esiintymisen todennäköisyys ole kovin suuri. Linnusto Alue ei ole linnustollisesti merkittävä. Arvokkaat elinympäristöt Alueelta ei löydy arvokkaiksi elinympäristöiksi luokiteltavia kohteita. 6. Kirjallisuus Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus Punainen kirja Ympäristöministeriö ja Suomen ympäristökeskus. 685 s. 13